'N Eggo In Die Duisternis (2 Merk Van Die Leeu-Reeks)(Sagteband)
In hierdie aangrypen­de roman, boek 2 in die die Merk van die leeu-reeks, neem Francine Rivers lesers terug na ’n ander tyd en kultuur, en tóg her­­ken ons onsself, ons ge­liefdes en ons wêreld in die blad­sye van hierdie boek. Die hand van God is duidelik sig­baar in die verhaal van Hadassa en Mar­kus soos die evan­gelie van Jesus Christus ontvou en Hy sy men­se be­mag­tig om die wêreldse dinge te oorwin.
’n Eggo in die duisternis is ’n getuienis van die liefde. Dit is ’n boeiende verhaal wat in eg menslike terme weergegee word. Dit vertel van Hadassa se getrouheid aan haar Verlosser en Markus se soeke na God. Die boek spreek tot elke leser omdat hulle kan identi­fiseer met hierdie twee karakters se wors­te­ling rondom hulle geloof en hulle liefde vir mekaar. In hierdie verhaal sal lesers opnuut ontdek wat dit bete­ken om na God se stem te luister.
Alexander Democedes Amandinus staan by die deur van die dood en wag op die kans om meer van die lewe te leer. Hy het die spele nog nooit geniet nie en was onwillig om te kom. Tog is hy nou verstom oor wat hy sien, en tot in sy diepste wese verwonderd.
Die wilde intensiteit van die skare het hom nog altyd met ’n instinktiewe onrustigheid gevul. Sy vader sê toeskouers ervaar ontlading wanneer hulle kyk hoe geweld aan ander gedoen word, en Alexander het al by geleentheid ’n amper sieklike verligting op elke gesig gesien terwyl die toeskouers die verwoesting van die spele aanskou.
You're reviewing: 'N Eggo In Die Duisternis (2 Merk Van Die Leeu-Reeks)(Sagteband)